નેશનલ હાઈવે પર ભૂતકાળમાં ચોમાસા દરમિયાન ખાડા પડી જવાની સમસ્યા હતી. ખાડઓ પડી જવાને કારણે કલાકો સુધી ટ્રાફિક જામ રહેતો હતો. નર્મદા નદી પર કેબલ સ્ટેડ બ્રિજ બની જવાના કારણે નેશનલ હાઈવે પર ટ્રાફિકની સમસ્યા હળવી બની છે. ભરૂચ અને વડોદરા વચ્ચેના હાઈવે પર અત્યારે નાના ખાડાઓ જોવા મળી રહ્યા છે. જેના કારણે અકસ્માતના બનાવો બની રહ્યા છે. ચોમાસામાં ખરાબ રસ્તાઓ સમસ્યા ઉભી કરે તે પહેલા રીપેરીંગ શરૂ કરી દેવામાં આવ્યુ છે. 29મીથી ભરૂચના ગોલ્ડન બ્રિજને બંધ કરી દેવામાં આવ્યો છે. જેના કારણે વડોદારા અને સુરત તરફથી આવતી કાર પણ હવે નેશનલ હાઈવેનો ઉપયોગ કરી રહી છે. ટ્રાફિકનું ભારણ વધી જતાં રસ્તાઓ પણ સારી હાલતમાં હોવા જરૂરી છે.